[{"text_idx": "#000001", "text": "HafanBeth yw ecodyfi?Pwy ydym niGweledigaeth ac amcanionAriannuHanesDyma\u2019n gwaithBlogAdroddiad Cyfarwyddwyr EcodyfiYmgynghoriaethEin prosiectauTrywydd IachDyfodol DyfiGweithredu HinsawddCydweithio ag eraillGweithgareddau gorffenedigGwybodaeth gymunedolGweithredu dros yr HinsawddCyllid a ChymorthArgyfyngauDiwylliantGwastraffTeithioCysylltwch a\u0302 niMore"}, {"text_idx": "#000004", "text": "Gweithredu dros yr HinsawddCyllid a ChymorthArgyfyngauDiwylliantGwastraffTeithio"}, {"text_idx": "#000006", "text": "Prosiect ymchwil 4 blynedd oedd Gwe Arsyllfa\u2019r Dinesydd a ariannwyd gan y Rhaglen EP 7 a ddaeth i ben ym mis Hydref 2016. Galluogodd ddinasyddion i gasglu data am yr amgylchedd gan ddefnyddio dyfeisiau symudol i\u2019w defnyddio ar o\u0302l hynny mewn ymchwil ac wrth wneud penderfyniadau a llunio polisi."}, {"text_idx": "#000007", "text": "Bu COBWEB yn gweithio yng ngwarchodfeydd biosfferau a Biosffer Dyfi oedd y brif ardal ar gyfer profi\u2019r datrysiadau meddalwedd a ddatblygwyd. Bu ecodyfi yn cefnogi pobl leol a sefydliadau i fonitro cynefinoedd a dysgu am y Biosffer, yn ogystal a\u0302 chynghori yngly\u0302n a\u0302\u2019r ardal a darparu mynediad i rwydweithiau lleol. Roedd hyn yn galluogi mabwysiadu proses gydgynllunio ar gyfer y gwaith peilot a wnaed gan wirfoddolwyr a staff o sefydliadau cyfranogol. Ecodyfi oedd un o 13 o bartneriaid Ewropeaidd. Roedd y consortiwm yn cynnwys Llywodraeth Cymru, busnesau a phrifysgolion. Fe\u2019n contractiwyd gan Brifysgol Caeredin."}, {"text_idx": "#000008", "text": "Bu prosiect Cymerau yn ymgysylltu a\u0302 phobl yn y Borth, Tal-y-bont a\u2019r cyffiniau mewn trafodaethau yngly\u0302n a\u0302 dw\u0302r, i ysgogi ystyriaeth o\u2019n cysylltiadau a\u0302 dw\u0302r a\u2019n dibyniaeth arno a sut mae hynny\u2019n effeithio ar y gymuned. Ariannwyd y prosiect ymchwil weithredu gan Gyngor Ymchwil y Celfyddydau a\u2019r Dyniaethau a chontractiwyd ecodyfi gan brifysgolion \u2013 Aberystwyth yn y lle cyntaf ac ar o\u0302l hynny Sba Caerfaddon. Comisiynwyd nifer o artistiaid i weithio gyda chymunedau, yn bennaf rhwng mis Medi 2015 a mis Awst 2016. Bu ecodyfi yn trefnu rhai o\u2019r digwyddiadau gan arwain yr ymgysylltu cymunedol, cyfathrebu a chysylltu a\u0302 pholisi a mentrau eraill."}, {"text_idx": "#000009", "text": "Gwasanaeth gan Lywodraeth Cymru oedd hwn yn darparu man cyswllt unigol i bobl (domestig, busnesau, cyrff gwirfoddol a chyhoeddus) i gael cymorth i ddefnyddio adnoddau (ynni, deunyddiau a dw\u0302r) yn fwy effeithlon. Roedd ecodyfi yn rhan o gonsortiwm dan arweiniad Asiantaeth Ynni Hafren Gwy a gefnogodd ddeiliaid tai a grwpiau cymunedol, er enghraifft, rheolwyr neuaddau pentref. Buom yn gweithio yng Ngheredigion, Sir Benfro a de Gwynedd a daeth y rhaglen i ben ym mis Hydref 2017."}]